**Z Á P I S N I C A**

**zo zasadnutia Obecného zastupiteľstva v Sklabinskom Podzámku, ktoré sa konalo dňa 04. apríla 2019 o 18.00 hod.**

**Prítomní:** podľa prezenčnej listiny. Všetci prítomní podpísali prezenčnú listinu, ktorá je súčasťou tejto zápisnice.

**Program**

1. **Otvorenie**
2. **Schválenie programu**
3. **Určenie zapisovateľa a overovateľov zápisnice**
4. **Prenájom pohostinstva**
5. **Oslavy 75. výročia SNP a pietna spomienka na vypálenie obce Sklabinský Podzámok**
6. **Očista obce**
7. **Diskusia**
8. **Záver**

**Bod 1.** Otvorenie: Zasadnutie Obecného zastupiteľstva v Sklabinskom Podzámku otvorila starostka obce Ing. Božena Drobková. Privítala prítomných a oboznámila ich s programom.

**Bod 2.** Schválenie programu: Všetci prítomní poslanci hlasovaním odsúhlasili program OZ.***Uznesenie č. 11/2019***

Obecné zastupiteľstvo obce Sklabinský Podzámok schvaľuje program rokovania Obecného zastupiteľstva.

***Uznesenie č. 11/2019 bolo schválené***

**Bod 3.** Určenie zapisovateľa a overovateľa zápisnice:Za zapisovateľa priebehu zasadnutia Obecného zastupiteľstva v Sklabinskom Podzámku bola určená Mgr. Barbora Dvorštiaková. Za overovateľa zápisnice zo zasadnutia Obecného zastupiteľstva v Sklabinskom Podzámku bol určený pán Peter Jambor

**Bod 4.** Prenájom Pohostinstva a prerokovanie nájomného: Predsedajúca oznámila, že o prenájom pohostinstva prejavila záujem spoločnosť JaJ s.r.o. Sklabinský Podzámok č.d. 70, ktorá má v nájme aj obchod v Sklabinskom Podzámku.

***Uznesenie 12/2019***

Občianske zastupiteľstvo prerokovalo prenájom pohostinstva a odporučilo prenájom s účinnosťou od 4.4.2019. Výšku nájomného určilo na prvých 6 mesiacov vo výške 1,0 €/ mesiac a po uplynutí doby 6 mesiacov OZ odporúča prenájom pohostinstva v Sklabinskom Podzámku za sumu 30 €/ mesiac. Za schválenie Uznesenia č. 12/2019 hlasovali všetci prítomní

poslanci.

***Uznesenie 12/2019 bolo schválené***

**Bod 5.** Oslavy 75. výročia SNP a pietna spomienka na vypálenie obce: Predsedajúca informovala o pripravovaných oslavách 75. výročia SNP, ktoré sa bude konať v dňoch 17. – 18. 8. 2019. Oslavy sa budú konať v obci Sklabinský Podzámok a pietna spomienka pri pomníku SNP v Kantorskej doline katastra Sklabinský Podzámok.

**Bod 6.** Jarná očista obce: Očista obce a terénne úpravy oproti obchodu a pohostinstvu sa v prípade dobrého počasia uskutočnia dňa 13.4.2019. Od 13. – 14. 4.2019 sa budú v obci Sklabinský Podzámok nachádzať veľkokapacitné kontajnery, ktoré budú pristavené pri č.d.: 5, 15, 26 a 61. Kontajnery budú slúžiť na zber veľkoobjemového odpadu z domácností.

**Bod. 7**. Diskusia:

- p. starostka navrhla kúpu 4 ks pivných lavíc.

***Uznesenie č. 13/2019***

Poslanci OZ schválili kúpu 4 ks pivných lavíc. Za schválenie Uznesenia č. 13/2019 hlasovali všetci prítomní poslanci.

***Uznesenie 13/2019 bolo schválené***

- p. starostka navrhuje osloviť občana Petra Chmúrneho, aby odstránil traktor z dolného konca dediny.

- p. starostka informovala OZ o príprave stavania mája, ktoré sa uskutoční dňa 30.4.2019 o  17: 00 hod. Stavanie Mája sa uskutoční pred obchodom a bude spojené aj s veselicou

**Bod 8.** Záver. Pani starostka poďakovala prítomným za spoluprácu a účasť na Obecnom zastupiteľstve a zasadnutie ukončila.

Zapisovateľ: Mgr. Barbora Dvorštiaková

Overovateľ: Peter Jambor